**ΠΡΟΣΚΛΗΣΗ ΤΗΣ ΣΥΝΕΛΕΥΣΗΣ ΤΩΝ ΠΙΣΤΩΤΩΝ ΤΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «Γ. ΛΑΖΑΡΙΔΗΣ -ΜΑΡΜΑΡΑ ΔΡΑΜΑΣ Α.Ε.» ΥΠΟ ΕΙΔΙΚΗ ΔΙΑΧΕΙΡΙΣΗ ΣΥΜΦΩΝΑ ΜΕ ΤΟ ΑΡΘΡΟ 73 ΠΑΡ. 8 ΤΟΥ Ν. 4307/2014**

Δυνάμει της υπ’ αριθ. 53/2017 απόφασης του Μονομελούς Πρωτοδικείου Δράμας (Εκούσια Δικαιοδοσία), η ανώνυμη εταιρεία με την επωνυμία **«Γ. ΛΑΖΑΡΙΔΗΣ -ΜΑΡΜΑΡΑ ΔΡΑΜΑΣ Α.Ε.» (εφεξής η «ΛΑΖΑΡΙΔΗΣ Α.Ε.»)**,η οποία εδρεύει στο Δήμο Δράμας, Τέρμα Ευξείνου Πόντου, ετέθη σε καθεστώςειδικής διαχείρισηςτων άρθρων68 και επ. του ν. 4307/2014.

Με την ως άνω απόφαση ορίστηκε ως ειδικός διαχειριστής η σύμπραξη από κοινού α) της ανωνύμου εταιρείας «ΕΡΝΣΤ ΚΑΙ ΓΙΑΝΓΚ Ανώνυμη Εταιρία Παροχής Συμβουλευτικών Υπηρεσιών», που εδρεύει στο Δήμο Αμαρουσίου Αττικής (οδός Χειμάρρας αριθμός 8Β), όπως νομίμως εκπροσωπείται εν προκειμένω δια του Μιχαήλ Χουρδάκη και β) του ορκωτού ελεγκτή Βασίλειου Καπλάνη με ΑΜ ΣΟΕΛ 19321, κατοίκου Αμαρουσίου Αττικής, επί της οδού Χειμάρρας, αριθμός 8Β (εφεξής από κοινού ο «**Ειδικός Διαχειριστής**» ή η «**Σύμπραξη Ειδικού Διαχειριστή**»).

Ο Ειδικός Διαχειριστής **ΠΡΟΣΚΑΛΕΙ,** σύμφωνα με το άρθρο 73 παρ. 8 του ν. 4307/2014,τους πιστωτές της ΛΑΖΑΡΙΔΗΣ Α.Ε. σε συνέλευση στα κεντρικά γραφεία της εταιρείας στη Δράμα (Δήμος Δράμας, Τέρμα Ευξείνου Πόντου), **στις 29 Σεπτεμβρίου 2017, ημέρα Παρασκευή και ώρα 12.00 μ.μ.**, προκειμένου να εγκρίνουν την μοναδική προσφορά που υποβλήθηκε από την εταιρεία με την επωνυμία **«ΕΛΛΗΝΙΚΗ ΒΙΟΜΗΧΑΝΙΑ ΜΑΡΜΑΡΩΝ ΤΕΧΝΙΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ ΙΚΤΙΝΟΣ ΕΛΛΑΣ ΑΝΩΝΥΜΟΣ ΕΤΑΙΡΕΙΑ» και δ.τ. «ΙΚΤΙΝΟΣ ΕΛΛΑΣ Α.Ε.»** για την αγορά του ενεργητικού των βιομηχανικών εγκαταστάσεων επεξεργασίας μαρμάρων που τηρεί στη ΒΙ.ΠΕ. Δράμας και τμήματος της ακίνητης περιουσίας της ΛΑΖΑΡΙΔΗΣ Α.Ε. στον Ξηροπόταμο Δράμας (**ΟΜΑΔΑ ΕΝΕΡΓΗΤΙΚΟΥ Γ’**) στα πλαίσια του δημόσιου πλειοδοτικού διαγωνισμού που διενέργησαν οι ειδικοί διαχειριστές και να αποφασίσουν την υποβολή ή μη της έκθεσης του Ειδικού Διαχειριστή στο Μονομελές Πρωτοδικείο Δράμας, σύμφωνα με το άρθρο 73 παρ. 8 του ν. 4307/2014.

Σύμφωνα με το ίδιο άρθρο, δικαίωμα συμμετοχής στη συνέλευση των πιστωτών έχουν οι αναφερόμενοι στην κατάσταση πιστωτών με ημερομηνία 30.09.2016, η οποία συνετάχθη σύμφωνα με την παράγραφο 4 του άρθρου 68 ν. 4307/2014, από τον ορκωτή ελεγκτή Βασίλειο Καπλάνη με Α.Μ. ΣΟΕΛ 19321 της εταιρείας με την επωνυμία «ΕΡΝΣΤ & ΓΙΑΝΓΚ (ΕΛΛΑΣ) Ορκωτοί Ελεγκτές Λογιστές ΑΕ», εφόσον δεν έχουν ικανοποιηθεί έως τη δημοσίευση της παρούσας πρόσκλησης. Η απόφαση για την υποβολή ή μη στο Μονομελές Πρωτοδικείο Δράμας της έκθεσης που συνέταξε η σύμπραξη Ειδικού Διαχειριστή σύμφωνα με το άρθρο 73, παρ. 7, του ν. 4307/2014, θα ληφθεί με πλειοψηφία επί του συνόλου των εκπροσωπούμενων στη συνέλευση απαιτήσεων των πιστωτών της ΛΑΖΑΡΙΔΗΣ Α.Ε. Ως απαιτούμενη απαρτία για τη νόμιμη σύγκληση της συνέλευσης των πιστωτών ορίζεται η πλειοψηφία των απαιτήσεων των πιστωτών της ΛΑΖΑΡΙΔΗΣ Α.Ε. Σε περίπτωση που οι αναφερόμενοι στην ως άνω κατάσταση πιστωτών είναι νομικά πρόσωπα, οι εκπρόσωποι που θα παραστούν στη συνέλευση των πιστωτών για λογαριασμό τους πρέπει να προσκομίσουν ρητή και ειδική προς τούτο εντολή για τη νόμιμη παράστασή τους στη συνέλευση.

Οι πιστωτές θα μπορούν να παραλαμβάνουν από την ημέρα της δημοσίευσης της παρούσας πρόσκλησης και μέχρι την ημερομηνία σύγκλησης της συνέλευσης των πιστωτών (δηλαδή για χρονική περίοδο πέραν των δέκα (10) ημερών) αντίγραφο της προσφοράς που υπέβαλε η εταιρεία με την επωνυμία «ΕΛΛΗΝΙΚΗ ΒΙΟΜΗΧΑΝΙΑ ΜΑΡΜΑΡΩΝ ΤΕΧΝΙΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ ΙΚΤΙΝΟΣ ΕΛΛΑΣ ΑΝΩΝΥΜΟΣ ΕΤΑΙΡΕΙΑ» και δ.τ. «ΙΚΤΙΝΟΣ ΕΛΛΑΣ Α.Ε.» είτε αυτοπροσώπως, από τα γραφεία του Ειδικού Διαχειριστή, επί της οδού Χειμάρρας αριθμός 8Β, Μαρούσι Αττικής, τηλ. 210 2886000, είτε με email στο Michael.Chourdakis@gr.ey.com. Για οποιαδήποτε πληροφορία οι πιστωτές μπορούν να απευθύνονται στον κο **Μιχαήλ Χουρδάκη**, Email: michael.chourdakis@gr.ey.com, Τηλ.: 210 2886222 και φαξ 210 2886907.

|  |
| --- |
| Αθήνα, 15 Σεπτεμβρίου 2017 Ο Ειδικός Διαχειριστής  |
| ΕΡΝΣΤ ΚΑΙ ΓΙΑΝΓΚ Ανώνυμη Εταιρία Παροχής Συμβουλευτικών Υπηρεσιών όπως νομίμως εκπροσωπείται δια του Μιχαήλ Χουρδάκη | Βασίλειος Καπλάνης |